Aeson

In mythologia Graeca Aeson erat filius Tyrus et Chretheiː fratres ei fuerunt Pheres et Amythaon. Duo semifratres quoque ei fuerunt, Neleus et Pelias Tyro et Neptuno deo genitiOdyssea XI.253-259.
 Fabula 
Erant olim in Thessalia duo fratres, quorum alter Aeson (Αἴσων), Pelias alter appellabatur. Aeson primo regnum obtinuerat; at post paucos annos Pelias regni cupiditate adductus non modo fratrem suum expulit, sed etiam in animo habebat Iasonem, Aesonis filium, interficere. Quidam tamen ex amicis Aesonis, ubi sententiam Peliae cognoverunt, puerum e tanto periculo eripere constituerunt. Noctu igitur Iasonem ex urbe abstulerunt, et cum postero die ad regem rediissent, ei renuntiaverunt puerum mortuum esse. Pelias cum hoc audivisset, etsi re vera magnum gaudium percipiebat, speciem tamen doloris praebuit et quae causa esset mortis quaesivit. Illi autem cum bene intelligerent dolorem eius falsum esse, nescio quam fabulam de morte pueri finxerunt.
 Notae 

Categoria:Mythologia Graeca